section_heading: Dubrovnik 2014.
paragraph_text: Dosad najmasovniji susret održan je u Dubrovniku 26. i 27. travnja 2014., kada se okupilo oko 35.000 mladih iz Hrvatske, BiH, Srbije, Crne Gore, Mađarske i Austrije.<ref>www.24sata.hr, "35.000 mladih katolika unatoč kiši u procesiji u Dubrovniku", objavljeno 26. travnja 2014., pristupljeno 27. travnja 2014. Prvog je dana, unatoč kišnom vremenu, održan duhovno-glazbeni program (popularna kršćanska glazba) u staroj gradskoj jezgri, a mladim hodočasnicima omogućen je besplatan ulaz u gradske muzeje i crkve. Nakon toga krenula je procesija iz stare jezgre u luku Gruž gdje je u 17 sati održana misa prenošena na javnoj televiziji. Idućeg su dana diljem dubrovačkog kraja, od Grude do Stona, služene mise za mlade povodom kanonizacije papa Ivana XXIII. i Ivana Pavla II.